Kriteriji vrednovanja učenika iz nastavnog predmeta Povijest (5.-8. r.)

ELEMENTI VREDNOVANJA:

**Činjenično znanje** (rubrika 1) – usmeno i pismeno ispitivanje učenika (poznavanje najvažnijih događaja, pojava, procesa, pojmova, osoba i činjenica).

**Konceptualno znanje** (rubrika 2) – usmeno i pismeno poznavanje uzročno-posljedičnih odnosa, povijesne kronologije, povijesnoga kontinuiteta i općih društvenih promjena, uporaba povijesnog zemljovida i poznavanje povijesnih izvora i stavljanje istih u povijesni kontekst.

**Proceduralno znanje** (rubrika 3) – prikupljanje, sređivanje i obrada podataka, uporaba i interpretacija povijesnih izvora, kreiranje i izlaganje samostalnih radnih zadataka i pisanih radova (eseji).

**1. Činjenično znanje**

|  |  |
| --- | --- |
| odličan (5) | Učenik samostalno definira, opisuje i objašnjava događaje, procese i pojave te temeljne kronološke odrednice. Učenik poznaje najvažnije činjenice, datume i povijesne osobe.  Učenik razumije temeljne povijesne pojmove i samostalno se koristi odgovarajućom povijesnom terminologijom.  Učenik je prilikom usmenih i pismenih provjera znanja sistematičan je i točan. |
| vrlo dobar (4) | Učenik može uz neznatnu pomoć nastavnika definirati, opisati i objasniti događaje, procese i pojave te temeljne kronološke odrednice. Učenik poznaje najvažnije činjenice, datume i povijesne osobe.  Učenik uglavnom razumije temeljne povijesne pojmove i samostalno se koristi odgovarajućom povijesnom terminologijom.  Učenik je prilikom usmenih i pismenih provjera znanja sistematičan i točan, ali je sporiji i ne može sve u potpunosti pojasniti . |
| dobar (3) | Učenik reproducira najbitnije činjenice iz sadržaja, nesistematično izlaže o prošlim događajima, procesima i pojavama. Učenik poznaje najvažnije činjenice, datume i povijesne osobe.  Učenik djelomično razumije temeljne povijesne pojmove i koristi se jednostavnijom povijesnom terminologijom. Prilikom usmenih provjera znanja je nesamostalan i ima poteškoća u izlaganju.  Učenik je usvojio više od polovine ključnih pojmova koje može samostalno pojasniti. |
| dovoljan (2) | Učenik mehanički reproducira sadržaje uz pomoć i poticaj nastavnika te ima poteškoća u uočavanju važnog i donošenju zaključaka. Učenik uglavnom poznaje najvažnije činjenice, datume i povijesne osobe.  Učenik je prilikom usmenih provjera znanja vrlo je spor i nesamostalan. Učenik se djelomično koristi povijesnom terminologijom. |
| nedovoljan (1) | Učenik ne može mehanički reproducirati sadržaje uz pomoć i poticaj nastavnika te uopće ne uočava bitno. Učenik ne poznaje najvažnije činjenice, datume i povijesne osobe.  Učenik djeluje prilikom usmenih provjera znanja nesigurno, vrlo je spor i nesamostalan. Učenik ne poznaje povijesnu terminologiju. |

**2. Konceptualno znanje**

|  |  |
| --- | --- |
|  | **Vrijeme i prostor (kronologija)** |
| odličan (5) | Učenik samostalno objašnjava tijek, slijed i trajanje događaja. Koristi se rječnikom kojim opisuje tijek vremena, samostalno smješta osobe i pojave u odgovarajuća povijesna razdoblja. Izrađuje grafičke prikaze tijeka vremena (lente vremena).  Samostalno određuje godinu, stoljeće i tisućljeće. Samostalno se koristi kartom.  Samostalno objašnjava vremenski slijed događaja na karti. Samostalno upisuje i ucrtava tražene podatke u slijepu kartu te crta jednostavnije slijepe karte. |
| vrlo dobar (4) | Učenik objašnjava tijek, slijed i trajanje događaja. Opisuje tijek vremena, samostalno smješta osobe i pojave u odgovarajuća povijesna razdoblja. Izrađuje grafičke prikaze tijeka vremena (lente vremena). Određuje godinu, stoljeće i tisućljeće. Koristi se kartom. Objašnjava vremenski slijed događaja na karti. Upisuje i ucrtava tražene podatke u slijepu kartu te crta jednostavnije slijepe karte. Izrađuje grafičke prikaze  tijeka vremena prema uputama i tematskom predlošku. |
| dobar (3) | Učenik opisuje tijek, slijed i trajanje događaja. Navodi tijek vremena, smješta osobe i pojave u odgovarajuća povijesna razdoblja s vremenskim odstupanjem. Izrađuje jednostavne grafičke prikaze tijeka vremena. Određuje godinu, stoljeće i tisućljeće. Koristi se kartom. Nabraja vremenski slijed događaja na karti. Upisuje i ucrtava tražene  podatke u slijepu kartu uz manje odstupanje prema uputama. Crta jednostavnije slijepe karte uz tematski predložak. Izrađuje grafičke prikaze tijeka vremena prema detaljnim uputama i tematskom predlošku. |
| dovoljan (2) | Učenik svakodnevnim rječnikom i uz pomoć učitelja opisuje tijek, slijed i trajanje povijesnog događaja. Izrađuje jednostavni grafički prikaz tijeka vremena uz predložak. Smješta godine u desetljeće, stoljeće i tisućljeće uz učiteljevu pomoć. Opisuje neka obilježja razdoblja koje proučava te smješta događaje i osobe u odgovarajuća razdoblja uz  učiteljevu pomoć. Upisuje i ucrtava osnovne podatke u slijepu kartu uz učiteljevu pomoć. Crta jednostavnije slijepe karte prema zadanom predlošku. Crta jednostavniji grafički prikaz tijeka vremena prema uputama i uz navođenje učitelja. |
| nedovoljan (1) | Učenik ne može ni svakodnevnim rječnikom niti uz pomoć učitelja opisati tijek, slijed i trajanje povijesnog događaja. Ne uspijeva izraditi jednostavni grafički prikaz tijeka vremena uz predložak. Ne može odrediti desetljeće, stoljeće i tisućljeće niti uz učiteljevu pomoć. Ne može opisati osnovna obilježja razdoblja koje proučava niti uz učiteljevu pomoć. Ne upisuje i ne ucrtava osnovne podatke u slijepu kartu niti uz učiteljevu pomoć. Ne može nacrtati jednostavniju slijepu kartu prema zadanom predlošku. Ne crta niti jednostavnije grafičke prikaze. |
|  | **Uzroci i posljedice (kauzalnost)** |
| odličan (5) | Učenik objašnjava uzroke, povod i posljedice koji su doveli do pojedinih povijesnih događaja, pojava ili procesa, kao i rezultat tih zbivanja. Razlikuje uzroke, povod i posljedicu te objašnjava kategorije uzroka. Uočava izravno navedene uzroke i posljedice ili zaključuje o njima kada nisu izravno izrečeni. Objašnjava da su neki uzroci i posljedice važniji od drugih. Objašnjava zašto treba istražiti više od jednog uzroka i posljedice nekog događaja i pojave te provjeriti dostupne izvore. |
| vrlo dobar (4) | Učenik opisuje uzroke, povod i posljedice koji su doveli do pojedinih povijesnih događaja, pojava ili procesa, kao i rezultat tih zbivanja. Uočava uzroke, povod i posljedicu te navodi kategorije uzroka. Uočava izravno navedene najvažnije uzroke i posljedice ili zaključuje o njima kada nisu izravno izrečeni. Navodi da su neki uzroci i posljedice  važniji od drugih. Opisuje zašto treba istražiti više od jednog uzroka i posljedice nekog događaja i pojave. |
| dobar (3) | Učenik objašnjava pojam uzroka, povoda i posljedice. Navodi uzroke, povod i posljedice prošlih događaja. Navodi izravno i neizravno izrečene uzroke i posljedice na primjerima prošlih događaja i pojava koje proučava uz pomoć učitelja. Navodi više od jednog uzroka i posljedice nekog događaja i pojave. |
| dovoljan (2) | Učenik razlikuje pojam uzrok, povod i posljedica. Uočava uzroke i posljedice prošlih događaja. Prepoznaje izravno izrečene uzroke i posljedice te uz učiteljevu pomoć prepoznaje neizravno rečene uzroke i posljedice prošlih događaja i pojava. Navodi jedan uzrok i jednu posljedicu nekog događaja ili pojave. |
| nedovoljan (1) | Učenik ne razlikuje uzrok, povod i posljedicu. Ne uočava uzroke i posljedice prošlih događaja i pojava. Ne uočava izravno izrečene uzroke i posljedice niti uz učiteljevu pomoć. Ne prepoznaje neizravno izrečene uzroke i posljedice prošlih događaja i pojava. Ne navodi niti jedan uzrok i posljedicu nekog prošlog događaja ili pojave. |

|  |  |
| --- | --- |
|  | **Kontinuitet i promjena** |
| odličan (5) | Učenik objašnjava kontinuitete i promjene u povijesti. Objašnjava ritam promjena (uočava da su neke promjene spore i postupne dok su druge brze i burne i uzrokuju iznenadne poremećaje i promjene u društvu). Objašnjava da promjena ne znači uvijek i napredak  na primjeru razdoblja koje obrađuje. Analizira utjecaj pojedinaca i skupina na promjene u društvu. |
| vrlo dobar (4) | Učenik uspoređuje kontinuitete i promjene u povijesti. Svakodnevnim rječnikom objašnjava ritam promjena kroz povijest (navodi da su neke promjene spore i postupne dok su druge brze i burne i uzrokuju iznenadne poremećaje i promjene u društvu). Objašnjava kako su pojedinci i skupine utjecali na promjene u društvu. |
| dobar (3) | Učenik opisuje kontinuitet i promjene u povijesti. Opisuje ritam promjena kroz povijest (što se promijenilo). Opisuje kako su pojedinci i skupine utjecali na promjene. |
| dovoljan (2) | Uz pomoć učitelja uočava kontinuitet i promjene u razdoblju koje proučava. Uz učiteljevu pomoć navodi što se s vremenom promijenilo, a što je ostalo isto. Uz pomoć učitelja uočava kako su pojedinci i skupine utjecale na promjene. |
| nedovoljan (1) | Ne uočava kontinuitet i promjene u povijesti niti u razdoblju koje proučava. Niti uz učiteljevu pomoćne može navesti što se s vremenom promijenilo, a što je ostalo isto. Niti uz učiteljevu pomoć ne uočava kako su pojedinci i skupine utjecale na promjene. |

|  |  |
| --- | --- |
|  | **Rad s povijesnim izvorima** |
| odličan (5) | Učenik objašnjava vrijednosti i ograničenja povijesnih izvora na konkretnim primjerima iz razdoblja koje proučava. Razumije značenje povijesnih izvora u proučavanju prošlosti te oblikuje odgovor koji uključuje podatke iz izvora. Analizira i vrednuje povijesni izvor, postavlja pitanje o vremenu, mjestu i okolnostima njegova nastanka te o autoru, njegovim gledištima i namjerama. Uspoređuje dva ili više povijesnih izvora te iznosi zaključak. |
| vrlo dobar (4) | Učenik opisuje vrijednosti i ograničenja povijesnih izvora na konkretnim primjerima iz razdoblja koje proučava. Navodi značenje povijesnih izvora u proučavanju prošlosti te oblikuje odgovor koji uključuje podatke iz izvora. Objašnjava i vrednuje povijesni  izvor, postavlja pitanje o vremenu, mjestu i okolnostima njegova nastanka te o autoru, njegovim gledištima i namjerama. Uspoređuje dva povijesna izvora te iznosi zaključak. |
| dobar (3) | Učenik navodi vrijednosti i ograničenja povijesnih izvora na konkretnim primjerima iz razdoblja koje proučava. Uočava važnost povijesnih izvora u proučavanju prošlosti te oblikuje jednostavan odgovor koji uključuje podatke iz izvora. Opisuje povijesni izvor,  postavlja pitanje o vremenu, mjestu i okolnostima njegova nastanka. Uspoređuje dva povijesna izvora i opisuje ih. |
| dovoljan (2) | Opisuje vrijednost i ograničenje povijesnog izvora uz pomoć učitelja. Opisuje vrste povijesnih izvora i navodi jednostavne primjere iz osobnog života te iz razdoblja koje obrađuje. Opisuje prošli događaj na temelju povijesnog izvora. Postavlja jednostavna pitanja o izvoru uz učiteljevu pomoć. |
| nedovoljan (1) | Učenik niti uz pomoć učitelja ne može opisati ni navesti vrijednost i ograničenje povijesnog izvora. Ne može navesti niti opisati vrste povijesnih izvor, ne može opisati prošli događaj na temelju povijesnog izvora, ne može postaviti niti jednostavna pitanja o  izvoru niti uz učiteljevu pomoć. |

**3. Proceduralno znanje**

|  |  |
| --- | --- |
| odličan (5) | Učenik poznaje i primjenjuje odgovarajuće metode, postupke i procedure rada s povijesnim izvorima i u istraživanju prošlosti. |
| vrlo dobar (4) | Učenik poznaje i primjenjuje odgovarajuće metode, postupke i procedure rada s povijesnim izvorima i u istraživanju prošlosti uz uputu učitelja. |
| dobar (3) | Učenik poznaje i primjenjuje neke metode, postupke i procedure rada s povijesnim izvorima i u istraživanju prošlosti uz pomoć učitelja. |
| dovoljan (2) | Učenik prepoznaje neke metode, postupke i procedure rada s povijesnim izvorima te primjenjuje osnovne metode, postupke i procedure rada, ali uz pomoć učitelja. |
| nedovoljan (1) | Učenik ne prepoznaje metode, postupke i procedure rada s povijesnim izvorima niti uz učiteljevu pomoć. |

Kriteriji za pisane provjere znanja (bodovni prag):

do 49% = nedovoljan (1)

50-59% = dovoljan (2)

60-75% = dobar (3)

76-89% = vrlo dobar (4)

90-100% = odličan (5)

**Analitička rubrika** za vrjednovanje esejskog zadatka iz povijesti

|  |  |  |  |
| --- | --- | --- | --- |
| Sastavnice | Razine ostvarenosti zadanih kriterija | | |
| IZVRSNO | DOBRO | OSKUDNO |
| Kompozicija | Svi su kompozicijski elementi zastupljeni (uvod, razrada, zaključak) | Svi kompozicijski elementi su zastupljeni (uvod, razrada, | Nedostaju uvod ili zaključak,  uvod postoji ali je |
|  | Uvod sadrži najavu teme, razrada je iscrpna, zaključak  sadrži sažetke argumentacije  i samostalne i jasne zaključke  autora eseja, kompozicijski  elementi su međusobno  povezani | zaključak), izostaje povezanost između  nekih kompozicijskih elemenata, uvod  neprecizno najavljuje  temu, razrada postoji, ali je neprecizna,  zaključak se djelomično odnosi na  argumentaciju,  samostalni zaključci postoje, ali su djelomično nejasni | slabo povezan s  temom, razrada teme  postoji, ali je oskudna, zaključak je slabo  povezan s temom i slabo se dotiče argumentacije,  samostalni zaključci  su nejasni ili se ne tiču argumentacije, kompozicijski  elementi slabo su  međusobno povezani |
| Sadržaj i argumentacija | Sadržaj esejskog zadatka odgovara zadanoj temi,  argumentacija teze je točna i  precizna, u tekstu su iscrpno  opisani traženi društveni,  politički ili gospodarski  procesi i promjene u  navedenom razdoblju, većina ključnih pojmova je  korištena i dobro povezana u  cjelinu, argumenti su točni, argumenti su originalni | Sadržaj esejskog zadatka uglavnom odgovara temi, u  argumentaciji postoje dijelovi koji su  neprecizni, društveni i politički procesi i  promjene djelomično su opisani, malo je grešaka u sadržaju teksta,  ključni su pojmovi  polovično korišteni i  djelomično povezani u  cjelinu, neki argumenti su preuzeti iz izvora | Sadržaj i argumentacija djelomično  odgovaraju temi,  društveni procesi i  promjene su slabo opisani, u  argumentaciji je  korišten manji dio ključnih pojmova,  postoje značajne greške u  argumentaciji,  argumenti nisu  povezani u cjelinu,  većinom su preuzeti iz udžbenika |
| Jezik i stil | Tekst je pisan riječima autora eseja (učenika), rad je stilski ujednačen i kvalitetno  oblikovan, bez pravopisnih ili gramatičkih pogrješaka,  rječnik je bogat, pojmovi su korišteni ispravno i s  razumijevanjem, rečenice su  jasne i povezane (povijesno nazivlje i imena su točni, rečenice su jasno oblikovane) | Tekst je pisan riječima autora, ali su u tekstu prisutni dijelovi preuzeti iz literature, postoje nejasnoće u korištenju pojmova, rječnik je dobar, prisutne su pravopisne i gramatičke pogrješke (povijesno nazivlje je djelomično točno napisano, postoje manje nejasnoće u rečenicama) | Tekst se stilom i rječnikom oslanja na izvore, stilski je  neujednačen, prisutne su brojne stilske, pravopisne i  gramatičke pogrješke,  rječnik je jednostavan, rečenice su  nepovezane  (povijesno nazivlje je pogrješno napisano, umjesto rečenicama rad je pisan  natuknicama ili  nabrajanjem pojmova) |
| Odličan – kriteriji su ostvareni potpuno ili pretežno na razini izvrsno, a djelomično na razini dobro  Vrlo dobar – kriteriji su ostvareni djelomično na razini izvrstan, a pretežno na razini dobro  Dobar - kriteriji su ostvareni pretežno na razini dobro, a djelomično na razini oskudno  Dovoljan – kriteriji su ostvareni pretežno ili potpuno na razini oskudno  Nedovoljan – kriteriji su ostvareni pretežno ispod razine oskudno, učenik nije izvršio zadatak | | | |